text: Fotovogn: 24.000 fartbøder på et år
  26 oktober 2010 kl. 15.30
  På et år har bilisterne i Syd- og Sønderjyllands politikreds tilsammen skrabet 24.000 fartbøder ind.
  Men bilisterne i Sydøstjyllands politikreds står ikke tilbage. På blot 9 måneder har de modtaget 18.000 bøder.
  De i alt 42.000 fartsyndere kan sende en venlig tanke til færdselspolitiets fotovogn, som mange har opdaget for sent rundt om i landsdelen.
  I dag var fotovognen igen på arbejde, da den havde fundet et gemmested på Christiansfeldvej i Haderslev. 
  Inde i fotovognen sad Jørgen Duus fra færdselspolitiet. Han mærker ofte vreden fra bilisterne:
  - De fleste har ikke forståelse for, at vi bare holder i sådan en vogn her og fotograferer dem. Det er helt utrolig som de reagerer. Nogle parkerer lige
  bag vognen for at sabotere målingen, nogle trykker hornet i bund, når de kører forbi - og nogle giver mig endda fingeren, siger Jørgen Duus.
  